کرج شهرینده رژیم علیه‌ینه گؤستریلرده سپاها باغلی بسیج عضولریندن  بیری حیاتینی ایتیردی، ۵ پلیس ایسه یارالاندی.
آذربایجان تۆرکلرین‌دن حدیث نجفی‌نین اؤلومونون ۴۰.جی گونو موناسیبتی ایله کرج‌ده دفن اولوندوغو سکینه قبیریستانلیغیندا توپلاشان قالابالیق "اؤلوم اولسون دیکتاتورا" شعارلاری سسلندیریلدی.
گؤستریلرین شهرین کوچه‌لرینه داشماسییلا گوونلیک گوجلری ایله گؤستری‌چیلر آراسیندا چاتیشمالار چیخدی.
تسنیم خبر آژانسی کرج‌ده باش وئره‌ن حادثه‌لرده ۱ بسیج عضوونون حیاتینی ایتیردیگینی، ۲سی آغیر ۵ پلیسین یارالاندیغینی آچیقلادی.
سوسیال مئدیادا چیخان گؤرونتولرده گؤستریچیلر، پلیس ماشینی ایچینده‌کی امنیت گوجلرینه داشلا سالدیریر. گؤستریچی اولدوغو ادعا ائدیله‌ن بیر نفرین ده عینی اتومبیل‌ده اولان یارالی پلیسلره آتیش ائتدیگی گؤرولور.
کرج‌ده‌کی حادثه‌لری کنترل آلتینا آلماق اوچون اطراف ایالتلردن چوخ‌ ساییدا پلیسین شهره گؤندریلدیگی بیلدیریلدی.
۲۲ یاشلی تۆرک قیزی حدیث نجفی اؤلکه‌ده باشلایان گؤستریلر سیراسیندا کرج شهرینده امنیت گوجلرینین موداخیله‌سینده ۶ گۆلـله ایله اؤلدورولموشدو.
